OpenLLM-France/wikimedia huggingface dataset:
# Rocé

Rocé és un municipi francès al departament del Loir i Cher (regió de Centre). L'any 2007 tenia 183 habitants.

## Demografia
### Població

El 2007 la població de fet de Rocé era de 183 persones. Hi havia 72 famílies, de les quals 20 eren unipersonals (8 homes vivint sols i 12 dones vivint soles), 28 parelles sense fills, 16 parelles amb fills i 8 famílies monoparentals amb fills.
La població ha evolucionat segons el següent gràfic:

### Habitatges

El 2007 hi havia 91 habitatges, 78 eren l'habitatge principal de la família, 7 eren segones residències i 7 estaven desocupats. 90 eren cases i 1 era un apartament. Dels 78 habitatges principals, 66 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 5 tenien dues cambres, 9 en tenien tres, 28 en tenien quatre i 35 en tenien cinc o més. 40 habitatges disposaven pel capbaix d'una plaça de pàrquing. A 30 habitatges hi havia un automòbil i a 38 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rocé el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 4 | 75 a 79 | 8 |
| 0 | 70 a 74 | 8 |
| 12 | 65 a 69 | 4 |
| 4 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 12 | 45 a 49 | 4 |
| 8 | 40 a 44 | 12 |
| 8 | 35 a 39 | 8 |
| 8 | 30 a 34 | 12 |
| 8 | 25 a 29 | 0 |
| 16 | 20 a 24 | 0 |
| 0 | 15 a 19 | 12 |
| 16 | 10 a 14 | 4 |
| 4 | 5 a 9 | 8 |
| 0 | 0 a 4 | 12 |

## Economia

El 2007 la població en edat de treballar era de 111 persones, 86 eren actives i 25 eren inactives. De les 86 persones actives 85 estaven ocupades (47 homes i 38 dones) i 1 aturada (1 home). De les 25 persones inactives 10 estaven jubilades, 14 estaven estudiant i 1 estava classificada com a «altres inactius».

### Ingressos

El 2009 a Rocé hi havia 75 unitats fiscals que integraven 187 persones, la mediana anual d'ingressos fiscals per persona era de 18.883 €.

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de serveis.
L'any 2000 a Rocé hi havia 11 explotacions agrícoles que ocupaven un total de 1.112 hectàrees.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa
# Fundulus pulvereus

Fundulus pulvereus és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Nord-amèrica: Estats Units.

## Referències

* 1 2 «Fundulus pulvereus» (en anglès). FishBase. Froese, Rainer; Pauly, Daniel (editors).
# Dai Tielang

Dai Tielang (xinès simplificat: 戴铁郎, pinyin: Dài Tiěláng; Singapur, 17 d'octubre de 1930 - Hangzhou, Zhejiang, 4 de setembre de 2019) va ser un animador i director de cinema xinés nascut a Singapur, més conegut per dirigir Black Cat Detective.
Nascut a Singapur l'any 1930 a una família d'artistes vinculada al comunisme, la família de Dai va tornar a la Xina el 1940. Després de graduar-se a l'Acadèmia de Cinema de Beijing el 1953, va treballar al Shanghai Animation Film Studio, treballant a unes 30 produccions. Va fer d'animador a pel·lícules com Jiao'ao de Jiangjun i Xiao Kedou zhao Mama, fins que debuta en la direcció el 1979 amb Muji Banjia. El 1980 dirigeix Wode Pengyou xiao Haitun, i el 1981 codirigeix Jiu Se Lu. Entre el 1984 i 1987, dirigeix la sèrie Black Cat Detective, amb dissenys de Zhu Zhixiang. Inicialment estrenada en cinemes, també s'emetria a la CCTV amb molt d'èxit.
La crisi del cinema d'animació xinés a finals dels anys huitanta fa que sèrie es cancel·le després que es feren cinc entregues. Finalment, Dai es retira el 1991, fent un parell de treballs més després de finalitzar la popular sèrie de dibuixos.
El pare de Dai, Dai Langying, era natural de Huiyang. Va ser pintor i va començar a treballar a Singapur als anys trenta. Va ser professor a l'Acadèmia Xinesa de l'art, a Hangzhou, on Dai Tielang va instal·lar-se i formar a professionals a finals de la dècada dels 2000.
El 2010 va dirigir l'adaptació cinematogràfica de Black Cat Detective, que va recaptar més de quinze milions de yuans.

## Referències

* ↑ (en xinès) Wenhui Bao.
* 1 2 3 4 III, Harris M. Lentz. Obituaries in the Performing Arts, 2019 (en anglès). McFarland, 2020-11-06. ISBN 978-1-4766-7978-5.
* 1 2 3 4 Shaw, Tristan. «The life and work of Dai Tielang, director of ‘Black Cat Detective’» (en anglès americà), 13-09-2019. [Consulta: 1r novembre 2022].
* 1 2 3 4 5 赵思远. «Beloved cartoonist passes away at 89». China Daily, 10-09-2019. [Consulta: 22 març 2021].
* ↑ «Black Cat Detective and 1980s nostalgia». Supchina, 09-09-2019. Arxivat de l'original el 2020-10-01. [Consulta: 22 març 2021].
* ↑ Li, Tie. 中国动画史（下）1977–2015 (en xinès), 2018, p. 77. ISBN 9787512134393.
* ↑ «'Black Cat Detective' director Dai Tielang dies at 89». CGTN, 05-09-2019. [Consulta: 22 març 2021].
* ↑ «'Black Cat Detective' creator dies at 74». China.org.cn, 11-09-2015. [Consulta: 22 març 2021].
* 1 2 3 DayDayNews. «“Black Cat Sheriff“ is so classic, why did it stop broadcasting after five episodes? The reason behind is full of helplessness», 26-11-2020. [Consulta: 22 març 2021].
# Zilmukmakhi

Zilmukmakhi (en rus: Зильмукмахи) és un poble de la república del Daguestan, a Rússia. Segons el cens del 2010 tenia 325 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# L'Espinacièra

Lespinassièra (en francès Lespinassière) és un municipi de França de la regió d'Occitània, al departament de l'Aude.
# Habitacions prehistòriques de s'Àguila d'en Tomeu - ses Cases

Les habitacions prehistòriques de s'Àguila d'en Tomeu - Ses Cases és un jaciment arqueològic situat devora les cases de la possessió de s'Àguila d'en Tomeu, una segregació de la possessió de s'Àguila del municipi de Llucmajor, Mallorca. Està constituït per restes de construccions de la cultura talaiòtica en mal estat de conservació i una naveta davall d'una barraca que fou emprada com estable.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 50. ISBN 84-500-5970-4.
* ↑ de Luna, J; i col «Jaciments arqueològics Tom III» (pdf). Catàleg de béns immobles [Llucmajor], 2000, pàg. 25 [Consulta: 4 gener 2013].
# Vall de Manyanet

La Vall de Manyanet és una vall del terme municipal de Sarroca de Bellera, al Pallars Jussà. Pertany a l'antic terme municipal de Benés, pertanyent a l'Alta Ribagorça, que fou agregat a Sarroca de Bellera.
La Vall de Manyanet està vertebrada pel riu de Manyanet, i s'estén des del Cap de Llevata, a uns 2.075 m d'altitud fins a la Mola d'Amunt, a 1.039.

## Enllaços externs

* Institut Cartogràfic de Catalunya
# El festí de Babette

«El festí de Babette o Babettes gæstebud» té aquests significats:
* El festí de Babette (conte), escrita per Karen Blixen
* El festí de Babette (pel·lícula), pel·lícula de 1987
# Crack informàtic

Un crack informàtic és un pedaç, creat sense conèixer el codi font del programa, la finalitat del qual és la de modificar la conducta del programa original. Existeixen diverses finalitats per les que són creats.
L'acció de crackejar requereix un mínim coneixement de la forma en què el programa es protegeix. Per regla general, els programes tenen la protecció o activació per número de sèrie. Altres fan l'activació mitjançant estratagemes, en les quals utilitzen tècniques com ara el registre mitjançant un web, algun mecanisme físic (activació per maquinari) o per algun arxiu de registre. El crackeig de programari és una acció il·legal (llevat que es tracti de programari lliure) a pràcticament tot el món, ja que per aconseguir-lo cal utilitzar enginyeria inversa.
# Christian Lell

Christian Lell (nascut el 29 d'agost de 1984 en Múnic, Alemanya) és un futbolista professional alemany que juga com a defensa.

## Enllaços externs

* Estadístiques de carrera de Christian Lell (alemany)
# L'Espina

«L'Espina» té aquests significats:
* L'Espina (Alfara de Carles), muntanya al Baix Ebre
* L'Espina (Collsuspina), masia del Moianès
* L'Espina (Alts Alps) (en francès L'Épine), municipi del Districte de Gap
Altres:
* Torrent de l'Espina, torrent del Moianès
* Serra de l'Espina, serra als Ports de Tortosa-Beseit (Baix Ebre)
# Frank van Hattum

Frank van Hattum (New Plymouth, 17 de novembre de 1958) és un exfutbolista neozelandès de la dècada de 1980.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.
Pel que fa a clubs, destacà a Manurewa AFC.

## Referències

* ↑ «1982 World Cup – New Zealand squad». FIFA.com. Arxivat de l'original el 18 novembre 2009. [Consulta: 17 desembre 2016].
* ↑ «New Zealand Players' Careers». RSSSF. [Consulta: 5 agost 2009].
* ↑ «A-International Lineups, 1980–1989». The Ultimate New Zealand Soccer Website. [Consulta: 5 agost 2009].
* ↑ «The 1982 World Cup finals». New Zealand History Online, 01-05-2008. [Consulta: 5 agost 2009].
* ↑ «New Zealand 1982 World Cup squad». New Zealand Football [Consulta: 4 juliol 2008]. «Còpia arxivada». Arxivat de l'original el 2008-12-12. [Consulta: 2 novembre 2019].
* ↑ «IFFHS' Century Elections». IFFHS [Consulta: 4 juliol 2008].
* ↑ Frank van Hattum a National-Football-Teams.com (anglès)
# Habitacions de Son Noguera - Pleta des Forn de Calç

Les habitacions de Son Noguera - Es Forn de Calç és un jaciment arqueològic prehistòric situat a la possessió de Son Noguera, a la pleta anomenada des Forn de Calç, al municipi de Llucmajor, Mallorca.
En aquest jaciment hi destaca una habitació prehistòrica de planta rectangular, les quals dimensions són 6,4 m de llargària per 6,0 m d'amplària. També s'hi troben adossades altres habitacions molt ruïnoses.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 68. ISBN 84-500-5970-4.
# Vall de Lullén

La vall de Lullén o Portaceli és una petita vall situada entre els contraforts de la Serra Calderona, al municipi de Serra, al nord del Camp de Túria. La sobremira el pla de Lucas, i situat al centre de la vall, hi ha el monestir cartoixà de Porta Coeli, que d'antuvi tingué el mateix nom de la vall.

## Referències

* ↑ «Vall de Lullén». Gran Enciclopèdia Catalana. Barcelona: Grup Enciclopèdia Catalana.
* ↑ «www.polibea.com». Arxivat de l'original el 2008-10-10. [Consulta: 26 maig 2009].
* ↑ www.gva.es
# Aberdeen (Idaho)

Aberdeen és una població dels Estats Units a l'estat d'Idaho. Segons el cens del 2000 tenia 1.840 habitants.

## Demografia

Segons el cens del 2000, Aberdeen tenia 1.840 habitants, 603 habitatges, i 435 famílies. La densitat de població era de 696,5 habitants per km².
Dels 603 habitatges en un 41% hi vivien nens de menys de 18 anys, en un 60,7% hi vivien parelles casades, en un 7,5% dones solteres, i en un 27,7% no eren unitats familiars. En el 26,7% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,75.
Per edats la població es repartia de la següent manera: un 38,3% tenia menys de 18 anys, un 7,2% entre 18 i 24, un 25,4% entre 25 i 44, un 17,1% de 45 a 60 i un 12% 65 anys o més.
L'edat mediana era de 29 anys. Per cada 100 dones de 18 o més anys hi havia 96,2 homes.
La renda mediana per habitatge era de 28.625 $ i la renda mediana per família de 31.393 $. Els homes tenien una renda mediana de 27.537 $ mentre que les dones 19.531 $. La renda per capita de la població era de 10.907 $. Aproximadament el 14,9% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aberdeen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Aberdeen». American Fact Finder. Oficina del Cens dels Estats Units, 12-01-2010.
# El festí de Babette (conte)

El festí de Babette (títol original en anglès, Babette's Feast) és una història de l'escriptora danesa Karen Blixen. Es va publicar per primer cop en anglès el 1950 a la revista mensual nord-americana Ladies' Home Journal sota el pseudònim Isak Dinesen.
El festí de Babette va ser traduït a Dinamarca pel bibliotecari Jørgen Claudi el 1952 i va aparèixer publicada al Fremads Folkebibliotek. La segona traducció al danès la va fer la mateixa Karen Blixen i la va incloure a l'edició del seu recull Anecdotes of Destiny de 1958.
El festí de babette suggereix diverses característiques autobiogràfiques. La protagonista del conte, Babette Hersant, és una refugiada parisenca i xef gastronòmica del Café Anglais que viu la mateixa pèrdua d'identitat, dolor a l'ànima i necessitat de reivindicació com a artista que Karen Blixen.
El festí de Babette és un exemple escolar de la narrativa de Karen Blixen. Es basa en una gradual tensió exaltada - construïda entre el mític, el fatídic i el comú - i la revelació final que és el millor regal que un narrador perspicaç pot donar als seus lectors.

## Adaptacions cinematogràfiques

La història de El festí de Babette va ser rodada en pel·lícula el 1987, amb guió de Gabriel Axel que també en va ser el director. El menú gurmet, que forma part important de la narració, és el punt clau de la pel·lícula. El menú en si i els plats es descriuen a la història, però sense cap indicació de preparació. Així, es va deixar al xef Jan Cocotte-Pedersen, cap de cuina del restaurant La Cocotte de Copenhaguen, a càrrec del menú de set plats que tindria la pel·lícula.
La pel·lícula va ser la primera pel·lícula de la història del cinema danès que va ser guardonada amb un Oscar a la millor pel·lícula de parla no anglesa.

## Edicions

Aquest relat, fins al 2008, inèdit en català, va ser traduït directament del danès per Maria Rosich i va ser publicat amb Viena Edicions (Col·lecció «El cercle de Viena»).

## Referències

* ↑ Traduït per Jørgen Claudi. Veure. Henriksen, Liselotte: Blixikon, Viborg 1999, p. 84.

## Enllaços externs

* El festí de Babette a Litteratursiden.dk (danès)
* Article analític de El festí de Babette a Litteratursiden.dk (danès)
* Vurderende tanker om Babettes Gæstebud Arxivat 2021-04-29 a Wayback Machine. a Bogrummet.dk (danès)
* El festí de Babette a Britannica.com (anglès)
# Àcid lamenal·lènic

L'àcid lamenal·lènic, el qual nom sistemàtic és àcid (16E)-octadeca-5,6,16-trienoic, és un àcid carboxílic de cadena lineal amb devuit àtoms de carboni que conté tres dobles enllaços, dos d'ells consecutius entre els carbonis 5-6 i 6-7, és un al·lè, la qual fórmula molecular és ${\ce {C18H30O2}}$. En bioquímica és considerat un àcid gras rar.
L'àcid lamenal·lènic fou aïllat el 1967 de l'oli de les llavors de Lamium purpureum, una planta de la família de les lamiàcies, per K.L. Mikolajczak i col. La característica més destacada és la presència de dos dobles enllaços contigus formant un al·lè, la qual cosa és molt rara en els àcids grassos.

## Referències

* ↑ Mikolajczak, K. L.; Rogers, Mary F.; Smith, C. R.; Wolff, I. A. «An octadecatrienoic acid from Lamium purpureum L. seed oil containing 5,6-allenic and trans-16-olefinic unsaturation». Biochemical Journal, 105, 3, 01-12-1967, pàg. 1245–1249. ISSN: 0264-6021. PMC: PMC1198447. PMID: 16742552.
# L'Espina (Alfara de Carles)

L'Espina és una muntanya de 1.181 metres que es troba entre els municipis de l'Alfara de Carles i Paüls al Baix Ebre, i l'Horta de Sant Joan a la Terra Alta.
Al cim s'hi pot trobar un vèrtex geodèsic (referència 246150001).
Aquest cim està inclòs al llistat dels 100 cims de la FEEC.

## Referències

* ↑ «L'Espina (Alfara de Carles)». Gran Enciclopèdia Catalana. Barcelona: Grup Enciclopèdia Catalana.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Fruiteria

Una fruiteria o verduleria és un establiment comercial en el qual es despatxen i es venen fruites i verdures. L'establiment així denominat ofereix a la clientela les fruites convenientment classificades a la vista. L'equipament d'una fruiteria sol ser una balança penjada i en alguns països hi ha neveres per a conservar fresques algunes varietats. En alguns països hi ha un sistema automàtic d'assignació de torns als clients, mitjançant etiquetes de paper a l'entrada, però a Catalunya a part d'aquest sistema se sol "demanar la tanda"; aquesta operació consisteix a preguntar a la gent que està davant de l'establiment per saber qui és el "últim", quan algú s'identifica el que va preguntar passa a ser el següent "últim" a la cua. Aquest sistema s'empra també en un altre tipus de botigues. Avui dia en les fruiteries de tipus autoservei aquesta operació ja no existeix.
# Gudoixníkovo

Gudoixníkovo (en rus: Гудошниково) és un poble de l'óblast de Saràtov, a Rússia, segons el cens del 2010 tenia 12 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Vall de Longyear

La vall de Longyear (en noruec: Longyeardalen) és una vall i un barranc situat a Svalbard, Noruega. S'executa com a vall lateral de l'Adventfjorden, una badia de l'illa de Spitsbergen. La vall de Longyear es troba entre les muntanyes de Platåberget i Gruvefjellet. La ciutat de Longyearbyen està situada a les parts baixes de la vall, i es diu així per l'industrial nord-americà John Munroe Longyear. El riu Longyear travessa la vall.

## Referències

* ↑ Capelotti, P. J. 2000. The Svalbard Archipelago: American Military and Political Geographies of Spitsbergen and Other Norwegian Polar Territories, 1941–1950. Jefferson, NC: McFarland & Company, p. 32.
* ↑ Remmert, Hermann. 1980. Arctic Animal Ecology. Berlin: Springer, p. 16.
* ↑ DePasqual, Seth. 2012. Winning Coal at 78° North: Mining, Contingency and the Chaîne Opératoire in Old Longyear City. In: Louwrens Hacquebord (ed.), Lashipa: History of Large Scale Resource Exploitation in Polar Areras, pp. 71–82. Groningen: University of Groningen, p. 75.
* ↑ «Longyeardalen». Institut Polar Noruec. Arxivat de l'original el 7 April 2012. [Consulta: 7 abril 2012].
# Culver (Oregon)

Culver és una població dels Estats Units a l'estat d'Oregon. Segons el cens del 2000 tenia 802 habitants.

## Demografia

Segons el cens del 2000, Culver tenia 802 habitants, 254 habitatges, i 198 famílies. La densitat de població era de 499,4 habitants per km².
Dels 254 habitatges en un 49,6% hi vivien nens de menys de 18 anys, en un 59,8% hi vivien parelles casades, en un 13,8% dones solteres, i en un 21,7% no eren unitats familiars. En el 17,7% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,16 i el nombre mitjà de persones que vivien en cada família era de 3,59.
Per edats la població es repartia de la següent manera: un 38,3% tenia menys de 18 anys, un 7,4% entre 18 i 24, un 30,4% entre 25 i 44, un 12,8% de 45 a 60 i un 11,1% 65 anys o més.
L'edat mediana era de 28 anys. Per cada 100 dones de 18 o més anys hi havia 94,1 homes.
La renda mediana per habitatge era de 31.667$ i la renda mediana per família de 34.063$. Els homes tenien una renda mediana de 30.278$ mentre que les dones 19.583$. La renda per capita de la població era de 11.865$. Aproximadament el 16,1% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Culver». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Culver». American Fact Finder. Oficina del Cens dels Estats Units, 12-01-2010.
# Àcid làctic

L'àcid làctic, o en la seva forma ionitzada, el lactat, en nomenclatura IUPAC oficial: àcid 2-hidroxipropanoic o àcid α-hidroxipropanoic, és un compost químic amb un important paper en diversos processos bioquímics, com el de la fermentació làctica. Es tracta d'un àcid carboxílic, amb un grup hidroxil en el carboni adjacent al grup carboxil, cosa que el converteix en un àcid α-hidroxílic (AHA) de fórmula H₃C-CH(OH)-COOH (C₃H₆O₃). En solució pot perdre l'oxoni i convertir-se en l'anió lactat.
L'àcid làctic és un quiròmer, per la qual cosa posseeix dos isòmers òptics.

## Producció

En els animals l'L-lactat es produeix constantment a partir del piruvat via l'enzim lactat deshidrogenasa (LDH) en un procés químic de fermentació durant el metabolisme normal i l'exercici. No s'incrementa la concentració fins que la taxa de la producció de lactat excedeix la taxa d'eliminació de lactat que està regida per un gran nombre de factors com els transportadors de monocarboxilat, la concentració de LDH i la capacitat oxidativa dels teixits. La concentració del lactat en la sang és normalment d'1–2 m mol/L en repòs però pot arribar a 20 mmol/L durant un intens exercici.
Industrialment, la fermentació làctica està a càrrec dels bacteris del gènere Lactobacillus entre d'altres. Aquests bacteris poden actuar en la boca; l'àcid que es produeix és el causant de la càries. El iogurt es forma a conseqüència de la fermentació làctica de la lactosa de la llet.
En medicina, el lactat és un dels components de la solució del lactat de Ringer, un fluid intravenós comparable a la sang humana i usat en la ressuscitació per trauma.

## Referències

* ↑ «L-Lactic acid» (en anglès). National Library of Medicine. [Consulta: 16 gener 2022].
* ↑ «Yogurt: from Part 131 – Milk and Cream. Subpart B – Requirements for Specific Standardized Milk and Cream, Sec. 131.200». Code of Federal Regulations, Title 21, US Food and Drug Administration, 01-04-2016.

## Vegeu també

* Lactat deshidrogenasa.

## Enllaços externs

* http://www.blogsalud.net/acido-lactico-bueno-para-los-musculos/
* àcid làctic i esport Arxivat 2009-02-22 a Wayback Machine.
* Aprèn a controlar l'àcid làctic Arxivat 2008-12-22 a Wayback Machine.